钦定古今图书集成/明伦汇编/闺媛典/第088卷 > 璩伯崑妻王氏
## 钦定古今图书集成/明伦汇编/闺媛典/第088卷 > 璩伯崑妻王氏

按《安庆府志》：“王氏，桐城人，武宁知县璩伯崑妻。崇祯
丁丑，寇掠于乡，长子宣被围，王遣次子采奉宗器避
贼，自携两少子行。贼追至方家湖，欲驱之归。王骂曰：
‘汝视我为何人，而欲迫我’？贼怒，杀其一子以恐之。王
愈骂曰：‘何不速杀我’？贼掠其幼子去，王夺之，复曰：‘头
可断，子不可从，汝作贼’。贼怒杀之。”郡邑上其状于直
指得旌表。